

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

დ ა დ გ ე ნ ი ლ ე ბ ა

№ 3

ქალაქი ქუთაისი 29 დეკემბერი 2021 წელი

„ბინათმესაკუთრეთა ამხანაგობების განვითარების ხელშემწყობი პროგრამების

განსახორციელებლად თანხების განკარგვის, თანადაფინანსებისა და

ბინათმესაკუთრეთა ამხანაგობების აღრიცხვის წესისა და ბინათმესაკუთრეთა

ამხანაგობების განვითარების ხელშემწყობი პროგრამებით განსაზღვრული

ღონისძიებების დამტკიცების შესახებ“ ქალაქ ქუთაისის მუნიციპალიტეტის

საკრებულოს 2018 წლის 28 თებერვლის № 41 დადგენილებაში ცვლილების

შეტანის თაობაზე

„ნორმატიული აქტების შესახებ“ საქართველოს ორგანული კანონის მე–20 მუხლის მე–4 პუნქტისა და საქართველოს კანონის „საქართველოს ადმინისტრაციული კოდექსი“ 63–ე მუხლის საფუძველზე, ქალაქ ქუთაისის მუნიციპალიტეტის საკრებულო **ა დ გ ე ნ ს :**

**მუხლი 1.** შეტანილ იქნეს ცვლილება „ბინათმესაკუთრეთა ამხანაგობების განვითარების ხელშემწყობი პროგრამების განსახორციელებლად გათვალისწინებული თანხების განკარგვის, თანადაფინანსებისა და ბინათმესაკუთრეთა ამხანაგობების აღრიცხვის წესისა და ბინათმესაკუთრეთა ამხანაგობების განვითარების ხელშემწყობი პროგრამებით განსაზღვრული ღონისძიებების დამტკიცების შესახებ“ ქალაქ ქუთაისის მუნიციპალიტეტის საკრებულოს 2018 წლის 28 თებერვლის №41 დადგენილებაში ([www.matsne.gov.ge](http://www.matsne.gov.ge), 03.03.2018, №190020020.35.123016444), კერძოდ:

1. დადგენილების №1 დანართის მე–5 მუხლის მე–5 პუნქტი შეიცვალოს და ჩამოყალიბდეს შემდეგი რედაქციით: „5. სამსახურის მიერ თანადაფინანსებაზე თანხმობის მიცემის შემდეგ, ამხანაგობის თავმჯდომარე, ან მის მიერ მინდობილი პირი ვალდებულია, სამსახურის მიერ განსაზღვრულ გონივრულ ვადაში, წარმოადგინოს პროექტით გათვალისწინებული სავალდებულო წილის გადახდის დამადასტურებელი საბანკო ქვითარი.“.

2. შეიცვალოს დადგენილების №2 დანართი და ჩამოყალიბდეს თანდართული რედაქციით.

(დანართი №2 დადგენილებას თან ერთვის)

**მუხლი 2**. დადგენილება ამოქმედდეს გამოქვეყნებისთანავე.

საკრებულოს თავმჯდომარე ირაკლი შენგელია

ქალაქ ქუთაისის მუნიციპალიტეტის

საკრებულოს 2021 წლის 29 დეკემბრის

№ 3 დადგენილების დანართი № 2

ბინათმესაკუთრეთა ამხანაგობების განვითარების ხელშემწყობი

პროგრამებით განსაზღვრული ღონისძიებების

დასახელება

|  |  |  |
| --- | --- | --- |
| № | ღონისძიების დასახელება | ბინათმესაკუთრეთა ამხანაგობის მიერ წარმოსადგენი დოკუმენტაცია/ სახარჯთაღრიცხვო ღირებულების პროცენტული წილი |
| 1. | მრავალბინიანი საცხოვრებელი სახლების მცხოვრებთათვის სხვადასხვა სახეობის მასალის შეძენა–გადაცემა | ბინათმესაკუთრეთა ამხანაგობა ვალდებულია წარმო­ად­გინოს სრულყოფილი საპროექტო – სახარჯთაღ­რი­ცხვო დოკუმენტაცია, ხარჯთაღრიცხვით განსაზღ­ვ­რუ­ლი ღირებულების პროცენტული ოდენობის დამა­დასტურებელი საბანკო გარანტიის დედანი: 1-დან 6 სართულის ჩათვლით – 30%, 6 სართულზე ზევით – 50%. საგარანტიო თანხა ბინათმესაკუთრეთა ამხანაგ­ობას უბრუნდება მასალის სრულად და მიზნობრივად გამოყენების ამსახველი დოკუმენტის (ამხანაგობასა და ადმინისტრაციულ ერთეულს შორის გაფორმებუ­ლი ოქმი) წარმოდგენიდან 7 სამუშაო დღეში.გადასახური მასალის ღირებულების 100%–იან დაფინანსებას უზრუნველყოფს ქალაქ ქუთაისის მუნიციპალიტეტის მერია. |
| 2. | მრავალბინიანი საცხოვრებელი სახლების მცხოვრებთათვის დაზიანებული სახურავის (ბრტყელი, ქანობიანი) კაპიტა­ლუ­რად შეკეთებისთვის ჩასატარებელი სამუშაოები, რომ­ელ­იც გულისხმობს ბრტყელი გადახურვის შემთხვევაში, დაზიანებული სახურავის დემონტაჟს, ცემენტის რთული ხსნარით მოსწორებას (მოჭიმვას), ორი ფენა ჰიდროსაიზო­ლაციო მასალით სახურავის მოწყობას (სახურავის რეაბი­ლი­ტაციის სამუშაოები არ განხორციელ­დება ვიდრე ის არ გათავისუფლდება წყლის ავზებიდან და სხვა მოწყობილ­ობებიდან). ქანობიანი სახურავის შემთხვე­ვაში, გადაუდებ­ელი აუცილებლობით გამოწვეული ხის მასალის შეცვლა (სსიპ „ლევან სამხარაულის სახელობის სასამართლო ექსპერ­ტიზის ეროვნული ბიუროს“, ან სხვა აკრედიტირებ­ული პირის მიერ გაცემული დასკვნის გათვალიწინებით), გადა­ხურ­ვის დემონტაჟი, ახლით მონტაჟი მოთუთიებული თუნუქის საფარით, საჭიროების შემთხვევაში, სავენტი­ლაციო და საბუხრე არხების აგურის წყობის აღდგენა და შემოსვა ფურცლოვანი თუნუქით (ბინათმესაკ­უთრეთა ამხანაგობას უკანასკნელი 3 წლის განმავლობაში არ უნდა ჰქონდეს ნასარგებლები აღნიშნული პროგრამის ფარგლებში გადასახური მასალით) | სრულყოფილი საპროექტო – სახარჯთაღრიცხვო დოკუმენტაციის დამზადებას უზრუნველყოფს ქალაქ ქუთაისის მუნიციპალიტეტის მერია საკუთარი ხარჯებით.1–დან 5 სართულის ჩათვლით თანადაფინან­ს­ება: 90%/10% (90% – ქალაქ ქუთაისის მუნიციპალიტეტის მერია, 10% – ბინათმესაკუთრეთა ამხანაგობა)5 სართულზე ზევით თანადაფინანსება: 85%/15% (85% – ქალაქ ქუთაისის მუნიციპალიტეტის მერია, 15% – ბინათმესაკუთრეთა ამხანაგობა) |
| 3. | მრავალბინიანი საცხოვრებელი სახლების სადარბაზოების რეაბილიტაცია, რომელიც გულისხმობს: სადარბაზოების შესასვლელებში რკინის, საკეტიანი კარებების მონტაჟს; სადარბაზოში, სადაც ტექნიკურად შესაძლებელია ლიფტამ­დე მისასვლელი, პანდუსის მოწყობას შეზღუდული შესაძ­ლებ­ლობების მქონე პირთათვის; სადარბაზოს კარებამდე მისასვლელი კიბეებისა და ამორტიზებული ხის კიბეების კონსტრუქციის სრულ, ან ნაწილობრივი რეაბილიტაციას; შესასვლელის გადახურვის კონსტრუქციისა და ბაქანის რეაბილიტაციას; მეტალოპლასტმასის ფანჯრების ჩასმას და სადარბაზოებში არსებული წყალსაწრეტი მილების რეაბი­ლი­ტაციას | სრულყოფილი საპროექტო – სახარჯთაღრიცხვო დოკუმენტაციის დამზადებას უზრუნველყოფს ქალაქ ქუთაისის მუნიციპალიტეტის მერია საკუთარი ხარჯებით.თანადაფინანსება: 95%/5% (95% – ქალაქ ქუთაისის მუნიციპალიტეტის მერია, 5% – ბინათმესაკუთრეთა ამხანაგობა) |
| 4. | მრავალბინიანი საცხოვრებელი სახლების სადარბაზოების შიდა რეაბილიტაცია, რომელიც გულისხმობს: სადარბაზოს დაზიანებული კედლებისა და ჭერის შელესვა–შეღებვას; დაზინებული კიბის საფეხურების აღდგენას; მოაჯირების გამაგრება–შეღებვას; კიბის ბაქნების მოჭიქული ფილებით მოპირკეთებას; სადარბაზოს შიდა სენსორული განათების მოწყობას (ინდივიდუალურად, პირად დენის მრიცხველზე დაერთებით); სხვენში ასასვლელი ლუქის, სახურავზე გასასვლელი და სარდაფში ჩასასვლელი კარების შეკეთება–აღდგენას (აუცილებლობის შემთხვევაში ახლის მოწყობას); სადარბაზოს შესასვლელი რკინის კარების მონტაჟს (საკეტით და შვეიცარით); მეტალოპლასტმასის ფანჯრებისა და ვიტრაჟების მოწყობას; სადარბაზოს შიგა წყალსაწრეტი მილების რეაბილიტაციას (ან გარეთ გატანას); სადარბაზოში გამავალი სხვადასხვა საკომუნიკაციო სადენების (ტელეფონი, ტელევიზია, ინტერნეტი და ა.შ.) კანალარხებში მოთავსებას; სადარბაზოს კარებამდე მისასვლელი კიბეებისა და შესასვლელის გადახურვის კონსტრუქციისა და ბაქნის რეაბილიტაციას; სადარბაზოში, სადაც ტექნიკურად შესაძლებელია, ლიფტამდე მისასვ­ლელი პანდუსის მოწყობას შეზღუდული შესაძლებლობ­ების მქონე პირთათვის; სადარბაზოს კეთილმოწყობის სამუშაოები განხორციელ­დება მხოლოდ იმ ბინათმესაკუთრეთა ამხანაგო­ბებისათვის, რომლებსაც მოწესრიგებული აქვთ საცხოვ­რებელი სახლის სახურავი | სრულყოფილი საპროექტო–სახარჯთაღრიცხვო დოკუმენტაციის დამზადებას უზრუნველყოფს ქალაქ ქუთაისის მუნიციპალიტეტის მერია საკუთარი ხარჯებით.თანადაფინანსება: 85%/15% (85% – ქალაქ ქუთაისის მუნიციპალიტეტის მერია, 15% – ბინათმესაკუთრეთა ამხანაგობა) |
| 5. | მრავალბინიანი საცხოვრებელი სახლების ლიფტების რეაბი­ლიტაცია | ბინათმესაკუთრეთა ამხანაგობა ვალდებულია წარმოადგინოს სრულყოფილი საპროექტო – სახარჯთაღრიცხვო დოკუმენტაცია და A ტიპის ინსპექტირების ორგანოს მიერ გაცემული ექსპერტი­ზის დასკვნა საპროექტო – სახარჯთაღრიცხვო დოკუმენტაციის ვარგისიანობაზე.თანადაფინანსება: 90%/10% (90% – ქალაქ ქუთაისის მუნიციპალიტეტის მერია, 10% – ბინათმესაკუთრეთა ამხანაგობა) |
| 6. | ავარიული საცხოვრებელი სახლების ხანგრძლივი ექსპლოა­ტაციით გამოწვეული, ავარიული მზიდი კონსტრუქციების (კედლები, სართულშუა და სასხვენო გადახურვის ფილები და სხვა) საპროექტო დოკუმენტაციის მომზადება და შესაბამისად, სარეაბილიტაციო აღდგენითი სამუშაოების განხორციელება | სრულყოფილი საპროექტო – სახარჯთაღრიცხვო დოკუმენტაციის დამზადებას უზრუნველყოფს ქალაქ ქუთაისის მუნიციპალიტეტის მერია საკუთარი ხარჯებით.თანადაფინანსება: 90%/10% (90% – ქალაქ ქუთაისის მუნიციპალიტეტის მერია, 10% – ბინათმესაკუთრეთა ამხანაგობა) |
| 7. | მრავალბინიანი საცხოვრებელი სახლების დაზიანებ­ული კანალიზაციის სისტემების რეაბილიტაცია | სრულყოფილი საპროექტო – სახარჯთაღრიცხვო დოკუმენტაციის წარმოდგენა – ბინათმესაკუთრეთა ამხანაგობა.თანადაფინანსება: 90%/10% (90% – ქალაქ ქუთაისის მუნიციპალიტეტის მერია, 10% – ბინათმესაკუთრეთა ამხანაგობა) |
| 8. | მრავალბინიანი საცხოვრებელი სახლების წყალსაწ­რეტი მილებისა და პარაპეტების რეაბილიტაცია | სრულყოფილი საპროექტო – სახარჯთაღრიცხვო დოკუმენტაციის წარმოდგენა – ბინათმესაკუთრეთა ამხანაგობა.თანადაფინანსება: 90%/10% (90% – ქალაქ ქუთაისის მუნიციპალიტეტის მერია, 10% – ბინათმესაკუთრეთა ამხანაგობა) |
| 9. | მრავალბინიანი საცხოვრებელი სახლების ეზოების ფურნი­ტურის მოწყობა (საბავშვო ატრაქციონების, დასასვენებლად განკუთვნილი ფანჩატურის, მარტივი ტიპის სტაციონარ­ული „ტრენაჟორების“ მოწყობა, ძელსკამების შეძენა–მონტაჟი) | ატრაქციონების, ფანჩატურისა და მარტივი ტიპის სტაციონარული „ტრენაჟორების“ სრულყოფილი საპროექტო – სახარჯთაღრიცხვო დოკუმენტაციის წარმოდგენა – ბინათმესაკუთრეთა ამხანაგობა. თანადაფინანსება: 80%/20% (80% – ქალაქ ქუთაისის მუნიციპალიტეტის მერია, 20% – ბინათმესაკუთ­რეთა ამხანაგობა) |
| 10. | მრავალბინიანი საცხოვრებელი სახლების სარდაფებში დამდგარი წყლის ამოსატუმბი მოწყობილობების შეძენა–გადაცემა მრავალბინიანი საცხოვრებელი სახლების ამხანაგობებისათვის | 100%–იანი დაფინანსება – ქალაქ ქუთაისის მუნიციპალიტეტის მერია. |

საკრებულოს თავმჯდომარე ირაკლი შენგელია